Алабама

Алаба́ма (ингил. Alabama, американ айтыу: [,ælə'bæmə]) — АБШ-ны къыбыла-кюнчыгъышда орналгъан штат. 1819 джылдан сора штат статусу барды. Алабама майданы бла 30-чи, адам саны бла 24-чю АБШ-ны штатланы ичинде.

Ара шахары - Монтгомери.АБШ // Атлас мира / сост. и подгот. к изд. ПКО «Картография» в 2009 г. ; гл. ред. Г. В. Поздняк. — М. : ПКО «Картография» : Оникс, 2010. — С. 168—169. — ISBN 978-5-85120-295-7 (Картография). — ISBN 978-5-488-02609-4 (Оникс).

 Географиясы 
Бютеулей Алабаманы территориясы - 135 765 км². Алабама бла кюнчыгъышда Джорджия, кюнбатышда Миссисипи, шималда Теннесси, къыбылада Флорида штатла чеклешедиле. Къыбылада Мексикан богъаз бла джууулады. Штатны тёртен юч кесеки Мексикан богъазгъа эмда Миссисипи суугъа тюшкен тюз джер орналады. Шимал-кюнчыгъыш штатны кесегинде Апалачи тауланы тау джетекле орналадыла, блайда да Алабаманы эм мийик тау Чиха (735 м) турады. 67% штатны территориясы чегетле бла джабылады.

 Климаты 
Алабаманы мыллы океан субтропик климаты барды (Кёппен схемасында Cfa). Джылгъа орта темературасы 18 °C. Къышла джумушакъла, штатны шималында январны орта температурасы  5°С, эм къыбылада Мексикан богъазны джагъасында 12°С. Джай иссиди, бир джерледе орта температурасы  32 °С атлайды. Джылгъа джауум - 1400 мм. Оклахома эмда Айова бла бирге Алабамада эм кёб  F5 категория джеткен торнадо болады. 

 Суулары 
Алабаманы эм уллу суу - Алабама Ривер, шимал-кюнчыгъышдан къбыла-кюбатышха барыб Мобил шахарны къатында Мексикан богъазгъа тюшеди. Штатны шималында Огайо сууну эм уллу къошулгъан суу - Теннесси барады. Алабаманы Джорджияны чеки Чаттахучи суу бла барады.

 Тарихи 

 Белгиле 
Категория:Алабама
Категория:АБШ